Қырғызстан СІМ Қазақстанға тағы да наразылық нотасын жолдады
"Қырғызстан СІМ Қазақстанға тағы да наразылық нотасын жолдады" | "https://abai.kz/post/76977"
TITLE: Қырғызстан СІМ Қазақстанға тағы да наразылық нотасын жолдады
URL: https://abai.kz/post/76977
META: "Қырғызстан СІМ Қазақстанға тағы да наразылық нотасын жолдады" | "https://abai.kz/post/76977"
DATE: 17.09.2018
AUTHOR(s): Abai.kz
TOTAL WORDS: 108
TEXT: Қазақстанның Қырғызстандағы елшісі Кәрім Көкірекбаев 14 қыркүйекте қырғыз сыртқы істер министрлігіне шақырылған. Оған қазақстандық шекара қызметі өкілдерінің қырғыз азаматтарын Алматы халықаралық әуежайында жиі тексеретіні себеп болған. «Кездесу барысында қырғыз тарабы қазақстандық құзыретті органдардың әуежайда азаматтарын шектен тыс тексеретініне алаңдаушылық білдіріп, азаматтарының құқықтарын таптауға жол берілмейтінін ескерткен. Елшіге Қырғызстан сыртқы істер министрлігінің наразылық нотасы тапсырылды», - делінген Қырғызстанның СІМ баспасөз қызметі таратқан мәлімдемеде. Биыл мамыр айында да қырғыз тарабы дәл осындай нота жолдаған. Сол кезде Қазақстан тарабы «тексеру халықаралық террористік ұйымға мүше азаматтардың анықталуына байланысты жүріп жатыр» деп түсіндірген. Қырғызстандықтар Қазақстан арнайы қызметі Алматы әуежайында әртүрлі жеке басқа қатысты сұрақтар қойып, мобильді телефондардың IMEI-кодтарын жазып алады деп шағымданған. Abai.kz
